stanford-oval/wikipedia huggingface dataset:
אתר הפרדסנות ע"ש מינקוב

| --- | --- |

 מידע כללי
 סוג:  היסטוריה
 כתובת:  בקצה פארק המדע, רח' מנחם בגין, רחובות 
 מיקום:  רחובות 
 מדינה:  ישראל 
 הקמה ובנייה
 תקופת הבנייה:  ?–1904
 תאריך פתיחה רשמי:  1904 
 קואורדינטות:  31°54′41″N 34°48′52″E﻿ / ﻿31.911388888889°N 34.814305555556°E﻿ / 31.911388888889; 34.814305555556
 www.shimur.org/Minkov/
  מפת מיקום  מפה דינמית   (למפת גוש דן מוגדלת) אתר הפרדסנות ע"ש מינקוב (למפת גוש דן רגילה) אתר הפרדסנות ע"ש מינקוב (למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אתר הפרדסנות ע"ש מינקוב (למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אתר הפרדסנות ע"ש מינקוב   he אתר הפרדסנות ע"ש מינקובhe אתר הפרדסנות ע"ש מינקובמפת  __ רחובות (in English: Rehovot) [‌השפלה וסביבותיה‌]מצפון וממזרח: __ מועצה אזורית גזר (in English: Gezer Regional Council) מדרום: __ קריית עקרון (in English: Kiryat Ekron), __ מועצה אזורית ברנר (in English: Brenner Regional Council) ממערב: __ מועצה אזורית גן רווה (in English: Gan Raveh Regional Council) ממערב ומצפון: __ נס ציונה (in English: Ness Ziona) tabBackground:;tabBorder:#aaa;defaultTab:0;
 
אתר הפרדסנות ע"ש מינקוב הוא שחזור של פרדס ברחובות שמדגים את אופי והווי הפרדסנות העברית של סוף המאה ה-19 ותחילת המאה ה-20. האתר הוכר כאתר מורשת על ידי המועצה לשימור אתרי מורשת בישראל.
היסטוריה

המושבה רחובות הוקמה בשנת 1890 לאחר שיהושע חנקין רכש 10,624 דונם בח'ירבת דוראן ואגודה פרטית בשם "מנוחה ונחלה" התיישבה במקום. בתחילה גידלו במושבה שקדים וגפנים. אך לאחר שמזיק פגע בשקדים גידולם הופסק. כיוון שהמושבה הייתה עצמאית ולא חלק ממושבות הברון רוטשילד קשה היה לשווק את היין. איכרי רחובות החליפו שני גידולים אלה באחרים. הם התמקדו בגידול פרי הדר וקראו ליישובם "עיר ההדרים".
היסטוריה > הפרדס בעת פעילותו

משפחת מינקוב נמנתה על המשפחות הראשונות במושבה רחובות. זלמן מינקוב, אשר היה חובב תיאטרון ונשוי לרבקה לבית זקושינסקי, מוזיקאית משווייץ החליט, לאחר שנואש מגידול גפנים, לעבור לגידול פירות הדר. בשנת 1904 הוא רכש שטח קרקע של 100 דונמים במרחק של כ-2 ק"מ מצפון לרחובות, וסמוך לדרך רמלה שהובילה מיבנה לרמלה (כחלק מדרך הים העתיקה).
פעולתו הראשונה של מינקוב בפרדס הייתה חציבת באר. מכיוון שעומק מי התהום בשטח הפרדס היה רב, נזקק מינקוב לחפור באר בעומק של 23 מטרים, אשר קוטרה למעלה משישה מטרים, ואשר דפנותיה חוזקו בלבנים. שאיבת המים מהבאר נעשתה באמצעות משאבה מונעת בקיטור. המים מהבאר הועברו לברכת אגירה ומשם בתעלות אל העצים בפרדס.
מינקוב בנה בפרדס חצר מוקפת חומה, ובה שער הפונה לדרך רמלה, ושער הפונה לנטיעות. החצר כללה את הבאר, בית אריזה, מחסנים, אורווה, חדר אוכל ושירותים, בית לשומר ומשרד למנהל הפרדס. עם הזמן נבנו בפרדס מסילות שעליהם נסעה 'טרזינה' אשר שימשה להעברת התפוזים הקטופים אל בית האריזה. בבית האריזה מוינו התפוזים לפי גדלים וסוגים ונארזו בארגזי עץ אשר נבנו על ידי נגרים. מבית האריזה הועברו ארגזי התפוזים בשיירות של גמלים לנמל יפו.
מינקוב העסיק רק פועלים יהודים כיוון שדגל ב"עבודה עברית". ברבות השנים נודע פרדס מינקוב בזכות אנשי העלייה השנייה המפורסמים שעבדו בו וכללו את יוסף אהרונוביץ' (עורך הפועל הצעיר), בן ציון ישראלי, נח נפתולסקי, מאיר רוטברג, י.ח. ברנר, א.ד. גורדון ורחל המשוררת.
מינקוב לא זכה ליהנות מפרי עמלו שנים רבות. שבע שנים לאחר נטיעת הפרדס, בגיל 34 בלבד, הוא נפטר והשאיר אחריו את רבקה אשתו וילדיו יובל וזלמה (נקראה ע"ש אביה, כיוון שנולדה ביום בו נפטר - 22 בנובמבר 1911). רבקה לא הצליחה למלא את מקומו, מכרה את הפרדס ושבה לשווייץ.
הפרדס נרכש על ידי שתי משפחות יהלומנים מבלגיה - טולקובסקי ופישר. בשנת 1924 רכשה משפחת גוטהילף את חלקה של משפחת טולקובסקי ועיבדה אותו כעשר שנים. משנת 1934 השטח עבר לבעלות בלעדית של משפחת פישר ומשפחת גוטהילף המשיכה לעבד את הפרדס בשכר.
היסטוריה > החורבן והשיקום

מסוף שנות ה-60 של המאה ה-20, הופסקה בפרדס העבודה החקלאית, עקב כניסתם של אמצעים מודרניים בפרדסים סמוכים כגון בתחום השקיה והאריזה. לא הייתה עוד הצדקה כלכלית להמשיך ולעבד פרדס זה. הקרקע נמכרה לאיש נדל"ן והמקום הפך לעיי חורבות.
בשנות ה-70 של המאה ה-20 החלה ישראלה קומפטון, מנהלת סניף החברה להגנת הטבע ברחובות, לפעול לשיקום הפרדס ההרוס. היא רתמה למאבקה את סניף החברה להגנת הטבע בעיר ואת המועצה לשימור מבנים ואתרי התיישבות. בעזרת תרומתו של פרנסיס מינקוב, נכדו של אחיו של זלמן מינקוב המתגורר בשווייץ, הושג ההון לתחילת עבודות השימור.
הפרדס, "בייארת אל מינקוב", הפך למוזיאון אשר מציג את תולדות ענף הפרדסנות העברית בארץ ישראל. זהו המוזיאון היחיד בישראל שמסקר את תולדות ענף הפרדסנות. המקום מכוון בעיקר לקבוצות מאורגנות, אשר מגיעות לסיורים מודרכים בשעות הבוקר או הלילה (לסיור עששיות). יחד עם זאת, במועדים קצובים בשנה, כדוגמת חול המועד, המקום פתוח לקהל הרחב, וכולל סדנאות שונות ופסטיבלים.
לקריאה נוספת

ישראלה קומפטון, פרדס מינקוב - הפרדס הראשון ב"עיר ההדרים", בתוך: זאב ענר (עורך), סיפורי בתים: סיפורם של שבעים בתים בתולדות ההתיישבות, משרד הביטחון – ההוצאה לאור, 1988, עמ' 228–230
'ריח הדרים בפרדס מינקוב', ארץ וטבע (המגזין הגאוגרפי הישראלי) 93 (2004), 26–28.
הערות שוליים

↑  הקוד המזהה של האתר בתחרות "ויקיפדיה אוהבת אתרי מורשת" הוא 9-8400-006
בית האריזה המשוחזר בפרדס מינקוב - מבט מבחוץ
בית הבאר
חנוכת פרדס מינקוב - התמונה צולמה ליד שער הכניסה לחצר הפרדס
בית האריזה לפני שחזורו
שחזור בית האריזה
משאבת הקיטור ששימשה לשאיבת המים מהבאר (מבט מלמעלה)
מינסוטה ויילד

מינסוטה ויילד (באנגלית: Minnesota Wild) היא קבוצת הוקי קרח מקצוענית מסיינט פול, מינסוטה, ארצות הברית, המשחקת בליגת ה-NHL בה היא חברה בבית המרכזי שבחטיבה המערבית.
הקבוצה נוסדה ב-2000 והחלה לשחק ב-NHL בעונת 2001.
הויילד לא זכו מעולם בגביע סטנלי.
היסטוריה > תחילת הדרך והעונות הראשונות

כשקבוצת ה-NHL הקודמת של מינסוטה, מינסוטה נורת'סטארס, עברה לדאלאס בסיום עונת 1993, הבטיחה ה-NHL לשוב למינסוטה בהקדם. היא עמדה בהבטחתה כאשר העניקה ב-1997 זיכיון להקמת קבוצה חדשה במינסוטה, מותנה בהקמת אולם חדש.
הרשויות והקהל קיבלו את הרעיון בהתלהבות, וב-1998 התחילה בנייתו של אולם חדש, אקסל אנרג'י סנטר, במקום אולם ישן שמוקם במתחם הירידים של סיינט פול. בשנת 2000, לקראת תחילת פעולתה של הקבוצה, היה האולם מוכן.
כמו בכל מקרה של התרחבות נערך דראפט התרחבות, בו יכלו הויילד וקבוצת ההתרחבות השנייה שהצטרפה איתם לליגה, קולומבוס בלו ג'אקטס, לבחור שחקנים שקבוצותיהם בחרו לא להגן עליהם. השחקנים הבולטים שבחרו הויילד היו השוער מייק ורנון והחלוץ ז'ואה ז'ונו. בדראפט הרגיל של אותו קיץ בחרה הקבוצה חלוץ סלובקי מבטיח, מריאן גבוריק.
כמו ברוב המקרים של קבוצת התרחבות בעידן המודרני, העונה הראשונה הייתה קשה לקבוצה. היא התקשתה להבקיע - רק 168 שערים ב-82 משחקים, הכי מעט בליגה; אף שחקן לא הגיע ל-40 נקודות - וסיימה עם 25 ניצחונות לעומת 39 הפסדים, 13 תיקו ו-5 הפסדים בהארכה.
עונת 2002, העונה השנייה, לא הייתה טובה בהרבה. הויילד סיימו אותה עם 26 ניצחונות ו-71 נקודות בטבלה, ושוב סיימו אחרונים בבית הצפון-מערבי. עם זאת, יכולת ההבקעה שלהם השתפרה בהרבה - 195 שערים, כאשר אנדרו ברונט שהגיע מאטלנטה ת'ראשרס מוביל את הקבוצה עם 69 נקודות.
היסטוריה > ריצת הפלייאוף של 2003

העונה השלישית של הויילד הייתה טובה לכל אורכה, כאשר כבר בתחילתה סימנה הקבוצה את העתיד כשניצחה שמונה מתוך 11 משחקיה הראשונים. הרמה הגבוהה המשיכה לאורך כל העונה הרגילה, אותה הם סיימו עם 42 ניצחונות, 29 הפסדים, 10 תיקו והפסד אחד בהארכה - 95 נקודות בטבלה, הישג מרשים לקבוצה בעונתה השלישית בליגה. המאזן הספיק לעלייה ראשונה לפלייאוף מהמקום השישי בחטיבה המערבית. מריאן גבוריק הוביל את ההתקפה עם 30 שערים ו-35 אסיסטים, והקבוצה הציגה גם שני שוערים שהתחלקו בעומס - דוויין רולוסון ומני פרננדז - שהציגו שניהם יכולת טובה.
בפלייאוף הפתיעו הויילד את קולורדו אוולאנש החזקה כשניצחו אותה במשחק הראשון בדנוור, אלא שהאוולאנש ניצחו בשלושת המשחקים הבאים כולל שניים בסיינט פול, ועלו ליתרון 3:1 בסדרה. בדנוור התאוששה הקבוצה, ניצחה 3:2 ונמנעה מהדחה. הויילד עמדו במצב קשה במשחק השישי כאשר שמטו יתרון 2:0 בחמש הדקות האחרונות, אבל שער של ריצ'רד פארק בהארכה השווה את תוצאת הסדרה וכפה משחק שביעי ומכריע בדנוור. גם במשחק השביעי הצליחו הויילד להפתיע כששער של אנדרו ברונט בהארכה הביא להם ניצחון והשלים את המהפך המפתיע בסדרה.
בסיבוב השני פגשו הויילד את ונקובר קנאקס לסדרה דרמטית לא פחות. שוב נקלעה הקבוצה לפיגור 3:1 בסדרה, כאשר בשניים משלושת ההפסדים שמטו הויילד יתרון. המאמן ז'ק למר החליף את השוער פרננדז שלא גילה יציבות, והכניס את רולוסון לשער למשחקים הבאים. עם זאת, המוקד במשחקים הבאים הייתה התקפת הויילד - הם הביסו את הקנאקס 7:2 בוונקובר במשחק החמישי, והוסיפו לקנאקס מכה נוספת של 5:1 במשחק השישי. במשחק השביעי חזרו הויילד מפיגור 2:0 וניצחו 4:2 כדי להשלים מהפך גדול נוסף ועלייה לגמר החטיבה המערבית, כבר בעונה השלישית לקיום הקבוצה. הקבוצה הטרייה בליגה הפכה לראשונה אי פעם שחוזרת פעמיים מפיגור 3:1 בשתי סדרות באותו פלייאוף.
בגמר החטיבתי כבר לא יכלו הויילד למייטי דאקס אוף אנהיים ושוערה המצוין ז'אן-סבסטיאן ז'יגר. הויילד כבשו רק שער אחד בכל הסדרה והודחו בארבעה משחקים, וכך הגיעה ריצת הפלייאוף המרשימה אל סיומה.
היסטוריה > 2004 - 2006: שנים אפורות

את עונת 2004 פתחו הויילד כאשר גבוריק מושבת בשל סכסוך חוזי. כשחזר גבוריק לשחק היה מאוחר מדי, ולמרות מאזן סביר הקבוצה סיימה אחרונה בבית הצפון-מערבי החזק.
אחרי העונה המבוטלת של 2005 הייתה עונת 2006 דומה למדי, כאשר שוב מאזן של 38 ניצחונות הוביל את הקבוצה רק למקום האחרון בבית למרות שיאי מועדון בשערים (גבוריק, 38) ונקודות (בראיין רולסטון, 79). המאבק בין דוויין רולוסון ומני פרננדז על עמדת השוער הראשון נפתר לקראת תום מועד ההעברות כאשר רולוסון הועבר לאדמונטון אוילרס.
היסטוריה > 2007 - 2008: חוזרים לפלייאוף

לקראת עונת 2007 חיזקה הקבוצה את עצמה במספר שחקנים ותיקים ובעלי ניסיון NHL מוכח, כשבראשם החלוץ הסלובקי פאבול דמיטרה והמגן השוודי קים יונסון. דמיטרה הוכיח עצמו כרכש מצוין כאשר הוא ובראיין רולסטון הוליכו את התקפת הקבוצה. באמצע העונה נפצע מריאן גבוריק ומיד אחריו נפצע גם השוער מני פרננדז. השוער השוודי ניקלס בקסטרום הוזעק מקבוצה-בת של הויילד בליגה משנית והוכיח שהוא שוער ראוי ל-NHL, ובעזרת הצטיינותו סיימו הויילד את העונה עם 48 ניצחונות ו-104 נקודות - הפעם הראשונה שהויילד עברו 100 נקודות בטבלה. לרוע מזלם הם פיגרו בנקודה אחרי ונקובר קנאקס ולא זכו באליפות הבית הצפון-מערבי, ולכן עלו לפלייאוף כשהם מדורגים רק במקום השביעי ובדרך לסדרה קשה מאוד מול אנהיים דאקס. הדאקס אכן הוכיחו עליונות ברורה והדיחו את הויילד בחמישה משחקים.
במחצית הראשונה של עונת 2008 הראו הויילד יציבות מרשימה, ולמרות ירידה ביכולתם לקראת סיומה סיימו את העונה הרגילה עם 44 ניצחונות ו-98 נקודות - מאזן שהספיק כדי לזכות בפעם הראשונה באליפות הבית הצפון-מערבי ולהבטיח יתרון ביתיות בסיבוב הראשון בפלייאוף. מריאן גבוריק קבע שיאי מועדון בשערים (42) ובנקודות (83), כאשר במשחק מול ניו יורק ריינג'רס, שהסתיים בניצחון 6:3 של הויילד, כבש גבוריק חמישה שערים ומסר אסיסט לשער השישי. למרות נתוני הפתיחה המצוינים ואף על פי שעלו ליתרון 2:1 בסדרה מול קולורדו אוולאנש, נוצחו הויילד בשלושת המשחקים הבאים והודחו.
היסטוריה > 2009 - 2013: סוף עידן למר וגבוריק

עונת 2009 החלה בצורה טובה עבור הויילד, אולם בהמשך העונה נאבק מריאן גבוריק בפציעות חוזרות ונשנות שהגבילו מאוד את יכולתו, ולבסוף נאלץ לעבור ניתוח שהשבית אותו לחודשיים. הויילד התקשו יותר ויותר ככל שהעונה התקדמה, ולבסוף חסרו להם שתי נקודות בטבלה כדי להגיע לפלייאוף.
עם סיום העונה הסתיים עידן בקבוצה, כאשר המאמן ז'ק למר, שאימן את הקבוצה מאז היווסדה, התפטר ועזב. גם הכוכב הגדול מריאן גבוריק, שגם הוא היה בקבוצה מאז היווסדה, החליט לעזוב והעדיף חוזה ענק בניו יורק ריינג'רס.
עם מאמן חדש, טוד ריצ'רדס, התייצבו הויילד לעונת 2010, שהייתה עונה אפורה בה סיימו עם מאזן של 38 ניצחונות, 36 הפסדים ו-8 הפסדים בהארכה/מכות עונשין - 84 נקודות בטבלה, רחוק מהפלייאוף. זו הייתה העונה הראשונה בה היה לקבוצה קפטן קבוע, החלוץ הפיני מיקו קויבו. בכל העונות עד אז תפקיד הקפטן עבר בין מספר שחקנים לאורך העונה.
עונת 2011 לא הייתה טובה בהרבה, והויילד סיימו אותה עם 86 נקודות - שוב רחוק מהפלייאוף. טוד ריצ'רדס עזב את משרת המאמן בסיום העונה, והוחלף על ידי מייק יאו שהגיע מקבוצה-בת של הויילד בליגה משנית - אך הדבר לא סייע לויילד, שהחמיצו את הפלייאוף גם בעונת 2012.
בעונת 2012/13, שקוצרה בשל סכסוך עבודה בין ה-NHL ושחקניה, הצליחה הקבוצה בקושי לחזור לפלייאוף לראשונה מאז 2008 כשתפסה את המקום השמיני בחטיבה המערבית. המיקום הנמוך הביא את הויילד למפגש פלייאוף מול הקבוצה עם המאזן הטוב בליגה, שיקגו בלאקהוקס, ממנו ירדו מנוצחים והודחו בסיבוב הראשון.
היסטוריה > 2013 - ההווה

עונות 2013/14 ו-2014/15 הביאה את הויילד לתוצאות זהות - עלייה לפלייאוף מהמקום השביעי בחטיבה המערבית, והדחה בסיבוב השני בשני המקרים על ידי שיקגו בלאקהוקס. הויילד עלו לפלייאוף הרגע האחרון גם בעונת 2015/16, אך נוצחו על ידי דאלאס סטארס העדיפה בסיבוב הראשון. בשתי העונות שלאחר מכן, למרות ביצועים טובים בעונה הרגילה, שוב נוצחו הוויילד כבר בסיבוב הראשון בפלייאוף.
בעונת 2018/19 סיימו הויילד במקום השביעי והאחרון בבית המרכזי, והחמיצו את הפלייאוף לאחר 6 עליות רצופות.
העונה שלאחריה, 2019/20, הופסקה לקראת סיומה בשל מגפת הקורונה כשהויילד במקום העשירי בחטיבה המערבית. בפורמט הפלייאוף המיוחד עליו הוחלט בעקבות הפסקת העונה, שיחקו הויילד בסיבוב מוקדם לפלייאוף מול ונקובר קנאקס, בו נוצחו והודחו. רצף ההדחות המוקדמות מהפלייאוף המשיך גם בשלוש העונות הבאות עם הדחות בסיבוב הראשון, ובעונת 2023/24 בה כלל לא עלו לפלייאוף, כך שהויילד לא ניצחו סדרת פלייאוף מאז 2015.
סגל שחקנים

נכון ל-2 בנובמבר 2024
מריאן גבוריק לאחר המשחק מול ניו יורק ריינג'רס שבו כבש חמישה שערים בעונת 2008
ג'ארד ספרג'ון, קפטן הויילד
יום הבחירות בארצות הברית

יום הבחירות בארצות הברית  (באנגלית: Election Day) הוא היום הקבוע בחוק לעריכת בחירות בארצות הברית. בניגוד למדינות רבות אחרות בהן אין נוסחה קבועה לתאריך יום הבחירות,  הבחירות בארצות הברית מתקיימות תמיד ביום שלישי הראשון בנובמבר בתנאי שאינו חל ב-1 בנובמבר (או כלשון החוק – יום שלישי החל אחרי יום שני הראשון בחודש נובמבר). לפיכך, נערכות הבחירות באחד מן הימים שבין 2 ו-8 בנובמבר.
הבחירות הפדרליות בארצות הברית נערכות אחת לשנתיים. בבחירות אלה נבחרים כל חברי בית הנבחרים לתקופה של שנתיים, וכשליש מחברי הסנאט נבחרים לתקופה של שש שנים. הבחירות הנשיאותיות נערכות אחת לארבע שנים, בדרך כלל בשנים המתחלקות בארבע.
היסטוריה

ב-1792 חוקק הקונגרס של ארצות הברית חוק לפיו על מדינות הפדרציה לקיים את הבחירות לנשיאות (בחירת האלקטורים) בתקופה של 34 הימים החלים לפני יום רביעי הראשון של דצמבר, שבו מתכנס חבר האלקטורים כדי לבחור את הנשיא (כך למשל נמשכו בחירות 1840 מ-30 באוקטובר עד 2 בדצמבר, ובחירות 1844 מ-1 בנובמבר עד 4 בדצמבר).
כינוס חבר האלקטורים נקבע ליום רביעי הראשון של דצמבר משום שהוא חל מספיק זמן לאחר תקופת הקציר, ומאפשר לחקלאים להספיק לאסוף את התבואה, אך לפני תקופת החורף הסוערת, שיקול חשוב במדינה הצעירה שהייתה חקלאית באופייה. הדבר יצר בעיה, כיוון שבבחירות הנשיאותיות בפרט היה קיים סיכוי להשפעה של תוצאות הבחירות במדינות שהקדימו לבחור, על התוצאות במדינות אחרות. אי לכך החליט הקונגרס ב-1845 לקיים יום אחיד לבחירות הנשיאותיות – יום שלישי הראשון של נובמבר, בשנים המתחלקות בארבע (1848, 1852 וכן הלאה).
התאריך התגלה כבעייתי בשנים שבהן חל יום שלישי ב-1 בנובמבר, מאחר שהפער בין יום הבחירות ליום כינוס חבר האלקטורים היה גדול מ-34 ימים, בניגוד לחוק. לכן הוצא 1 בנובמבר מכלל הימים שבהם חל יום הבחירות.
יום שלישי נבחר כיום הבחירות כדי להימנע מקיומן ביום ראשון, שהוא יום שבתון בארצות הברית, או ביום שני הסמוך אליו.
הצבעה בארצות הברית > הצבעה בקלפי

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
במדינות רבות, ובהן ניו יורק, ניו ג'רזי, הוואי, קנטקי ואוהיו, נחשב  יום הבחירות כיום שבתון. במדינות אחרות, אך לא בכולן, ניתנת לעובדים הזכות לצאת על חשבון זמן העבודה ולהצביע. ציר בית הנבחרים מטעם המפלגה הדמוקרטית, ג'ון קונירס, הציע להפוך את יום הבחירות לחג לאומי, בשם יום הדמוקרטיה. על פי ההצעה, בכל יום בחירות פדרלי יהנו העובדים מפגרה, כדי לאפשר להם להצביע, לאייש נקודות קלפי, ולהגביר את המודעות לדמוקרטיה.
הצבעה בארצות הברית > הצבעת נפקדים

"הצבעת נפקדים" (Absentee ballot) שמתורגמת לעיתים גם ל"הצבעת נעדר" או ל"הצבעת נעדרים", היא הליך בו אנשים שלא יכולים להצביע בקלפי אליו הם רשומים מצביעים באופן אחר. בהצבעת נפקדים, האזרח מצביע בקלפי אחרת מזו שהוא רשום אליה, או בקלפי ייעודית, או בהצבעה בדואר, או בהצבעת פרוקסי או בהצבעה אונליין. הצבעת נפקדים מיועדת לאזרחים שאינם יכולים להגיע לקלפי אליו הם רשומים, כגון חיילים בשירות פעיל, סגל דיפלומטי, ימאים, אזרחים החיים מחוץ לארצם ואסירים, ולאזרחים שמתקשים להגיע לקלפי אליו הם רשומים, כגון פצועים, חולים ונכים.
הצבעה בארצות הברית > הצבעה מוקדמת

הצבעה מוקדמת היא הליך נוחות בו אנשים שלא יכולים להצביע ביום הבחירות המיועד או שלא נוח להם להצביע ביום זה, מצביעים במהלך תקופה מוגדרת מראש לפני הבחירות. ההצבעה המוקדמת נעשית או בקלפיות ייעודיות או בהצבעה בדואר. חלק ממדינות ארצות הברית הנהיגו הצבעה מוקדמת, והבולטת בהן היא אורגון, בה כל ההצבעה מתנהלת באמצעות הדואר. הצבעה מוקדמת מותרת ב-31 מהמדינות ללא צורך בסיבה, ואסורה ב-16 מהן. ב-3 מהמדינות ניתן להצביע הצבעה מוקדמת מנומקת. בבחירות 2004 ניצלו 22% מהמצביעים  את זכותם להצבעה מוקדמת.
הצבעה בארצות הברית > הצבעה בדואר

הצבעה בדואר היא הליך בו ההצבעה או לפחות חלק ממנה מתבצע באמצעות הדואר. פתקי ההצבעה והמעטפות מחולקים לאזרחים דרך הדואר, והם מחזירים את המעטפה דרך הדואר, דרך מרכזים ייעודיים, או דרך תיבת איסוף ייעודית.
ראו גם

הפתעת אוקטובר
לקריאה נוספת

William C. Kimberling, The Electoral College, Federal Election Commission, 1992, pp. 6–7
הערות שוליים

↑  p. 239 החלטת הקונגרס
↑  כאשר יום שלישי חל באחד בנובמבר, 29 בחודש יהיה אף הוא יום שלישי, ו-30 יהיה יום רביעי. לכן, יום רביעי הראשון בדצמבר יחול 36 ימים לאחר יום הבחירות.
דפוסי ההצבעה המוקדמת בארצות הברית
  מותרת הצבעה אישית מוקדמת וגם הצבעה בדואר
  הצבעה אישית בלבד
  הצבעה בדואר בלבד
  אין הצבעה מוקדמת
אוניברסיטת הלסינקי לטכנולוגיה

| --- | --- |

 אוניברסיטה
 מוטו:  בלטינית: Labor et scientia   באנגלית: Work and science
 תקופת הפעילות:  1849–2011 (כ־162 שנים)
 מייסדים:  ניקולאי הראשון, קיסר רוסיה 
 קמפוס:  עירוני
 בעלי תפקידים
 נשיא:  אילקה נימלה
 יו"ר:  מיקו קוסונן
 מיקום
 מיקום:  הלסינקי: 1849–1966   אספו: 1966–2011
 מדינה:  פינלנד פינלנד
 קואורדינטות:  60°11′09″N 24°49′40″E﻿ / ﻿60.185833333333°N 24.827777777778°E﻿ / 60.185833333333; 24.827777777778
 www.hut.fi
  (למפת הלסינקי מוגדלת) אוניברסיטת הלסינקי לטכנולוגיה(למפת הלסינקי רגילה) אוניברסיטת הלסינקי לטכנולוגיה
 
האודיטוריום של הבניין המרכזי. תוכנן על ידי אלוור אלטו. המבנה דמוי האמפיתיאטרון מכיל את האולמות הראשיים, בעוד חלקו החיצוני (החלק התחתון של הבניין) יכול לשמש להצגות ופעילויות אחרות.
הבניין המרכזי של TKK בחורף.
האודיטוריום של הבניין המרכזי. אספו, פינלנד.
הספרייה הראשית של האוניברסיטה, שתוכננה על ידי אלבר אלטו ונבנתה ב־1970.
אוניברסיטת הלסינקי לטכנולוגיה (בפינית: Teknillinen Korkeakoulu; בשוודית: Tekniska Högskolan; בראשי תיבות: TKK) הייתה אוניברסיטה טכנית בפינלנד אשר הייתה ממוקמת באוטניימי (אנ'), אספו במטרופולין של הלסינקי רבתי (אנ'). האוניברסיטה נוסדה ב־1849 וב־1908 קיבלה מעמד של אוניברסיטה. ב־1966 היא עברה מהלסינקי לאזור קמפוס אוטניימי. ב־2010, TKK התמזגה עם בית הספר לכלכלה של הלסינקי (HSE) והאוניברסיטה לאמנות ועיצוב בהלסינקי (TAIK) והקימו את אוניברסיטת אלטו. ב־2011, אוניברסיטת TKK פוצלה לארבעה בתי ספר, ובכך הושלם מיזוגה וחדלה להתקיים כמוסד אקדמי עצמאי.
בעבר נודעה האוניברסיטה גם בקיצורים HUT ו־TH, משמות השפה האנגלית והשוודית שלה, אך ב־2005 הוחלט להשתמש רשמית רק בקיצור TKK מטעמי מיתוג.
היסטוריה

חינוך הנדסי החל בפינלנד במחצית הראשונה של המאה ה־19 כחלק מצעדי הדוכסות הגדולה של פינלנד למודרניזציה של הכלכלה. מערכת החינוך הבסיסית הכללית הפינית נוצרה לאחר שנות ה־60 על בסיס השיטה הנהוגה בשווייץ.
ב־1849, TKK הוקמה בהלסינקי על פי צו של הדוכס הגדול של פינלנד (אנ'), ניקולאי הראשון, קיסר רוסיה, כ"בית ספר לייצור ולמלאכה", (Helsingin teknillinen reaalikoulu/Helsingfors tekniska realskola), יחד עם שני בתי ספר דומים נוספים, שמוקמו בוואסה ובטורקו. בית הספר החל לפעול ב"בית ליטוניוס (אנ')", שתוכנן על ידי האדריכל גוסטב פאולוס לינדר (פי') והושלם ב־1847.
ב־1872 שונה שמו של בית הספר ל"בית הספר הפוליטכני" (Polyteknillinen koulu/Polytekniska skolan) וב־1878 ל־"המכון הפוליטכני" (Polyteknillinen opisto/Polytekniska institutet). ב־1877 עבר בית הספר לבניין חדש ליד כיכר השוק הייטלהדנטורי (אנ'). ככל שמערכת החינוך הפינית התפתחה, נוצרה הזדמנות לתת דגש רב יותר למתמטיקה ומדעי הטבע ולמקצועות הטכניים בתוכנית הלימודים של בית הספר הטכני. ב־1908, TKK קיבלה מעמד של אוניברסיטה, ובכך הפכה לאוניברסיטה השנייה שנוסדה בפינלנד. ב־1955 החלה בניית אזור הקמפוס החדש עם מעונות סטודנטים וב־1966 עברה TKK מהלסינקי לקמפוס החדש באוטניימי, אספו.
בשנות ה־50 וה־60 הפך אוטניימי לאחד האתרים המעניינים ביותר של האדריכלות הפינית (אנ'). התוכנית הכללית של הקמפוס נעשתה על ידי האדריכל אלוור אלטו. משרדו היה אחראי על תכנון האודיטוריום של הבניין המרכזי, על הספרייה הראשית של האוניברסיטה, על אולם הספורט אוטהאלי (פי'), שנבנה לקראת אולימפיאדת הלסינקי ועל כמה מבנים נוספים.
ב־1 בינואר 2010, TKK מוזגה עם בית הספר לכלכלה של הלסינקי (HSE) והאוניברסיטה לאמנות ועיצוב בהלסינקי (TAIK) לתוך אוניברסיטת אלטו. לאחר קיום קצר באוניברסיטה החדשה כמוסד משלו בשם "בית ספר למדעים וטכנולוגיה של אוניברסיטת אלטו", ב־1 בינואר 2011 היא חולקה לארבעה בתי ספר, המקבילים לארבע הפקולטות הישנות: בית הספר להנדסה (אנ'), בית הספר למדעים, בית הספר להנדסת חשמל (אנ') ובית הספר להנדסה כימית (אנ'). ב־2012, המחלקה לאדריכלות של בית הספר להנדסה, לשעבר הפקולטה להנדסה ואדריכלות, מוזגה עם בית הספר לאמנות ועיצוב של אוניברסיטת אלטו לתוך בית הספר לאמנויות, עיצוב ואדריכלות של אוניברסיטת אלטו (אנ').
הוראה ומחקר > לימודים

כל תוכניות ההנדסה שהציעה TKK הובילו לתואר שני שנקרא "מהנדס בעל דיפלומה של אוניברסיטה" (diplomi-insinööri). החריגים היחידים לכך היו תוכניות האדריכלות המובילות לתואר שני באדריכלות ואדריכלות נוף. משנת 2005, על פי הסכם בולוניה, כל הסטודנטים נדרשו להשלים "תואר ראשון בטכנולוגיה" (tekniikan kandidaatti) לפני DI או תואר אדריכל. תואר זה נחשב לתואר ראשון ואפשר הרשמה לאוניברסיטאות זרות בהן נדרש תואר ראשון. TKK לא הציעה תוכניות לתואר ראשון, סטודנטים התקבלו רק ללימודי תואר שני. TKK דרשה תואר ראשון מסטודנטים זרים הלומדים באנגלית, משום שרק לימודי תואר שני הוצעו במלואם באנגלית.
מלבד תוכניות רבות בשפה הפינית, הוצעו תוכניות תואר שני בינלאומיות שונות אך ורק ללימודים באנגלית.
הוראה ומחקר > פקולטות ומחקר

האוניברסיטה הייתה מאורגנת בארבע פקולטות, שכל אחת מהן אורגנה ממחלקות ומעבדות נפרדות, ויחידות נפרדות שלא פעלו תחת אף פקולטה.
הפקולטה לכימיה ומדעי החומרים, כיום בית הספר להנדסה כימית של אוניברסיטת אלטו (אנ') (Aalto CHEM)
המחלקה לביוטכנולוגיה וטכנולוגיה כימית
המחלקה לכימיה
המחלקה למדע והנדסת חומרים
המחלקה לטכנולוגיה של מוצרי יער
הפקולטה לאלקטרוניקה, תקשורת ואוטומציה, כיום בית הספר להנדסת חשמל של אוניברסיטת אלטו (אנ') (Aalto ELEC)
המחלקה לאוטומציה וטכנולוגיית מערכות
המחלקה לאלקטרוניקה
המחלקה למיקרו וננו-מדעים
המחלקה למדעי הרדיו והנדסה
המחלקה לעיבוד אותות ואקוסטיקה
המחלקה להנדסה אלקטרונית
המחלקה לתקשורת ורשתות
מצפה הרדיו-טלסקופ במצהובי (אנ')
הפקולטה להנדסה ואדריכלות, מתחלק כיום בין בית הספר להנדסה של אוניברסיטת אלטו (אנ') (Aalto ENG) ובית הספר לאמנויות, עיצוב ואדריכלות של אוניברסיטת אלטו (אנ') (Aalto ARTS)
המחלקה לאדריכלות
המחלקה לטכנולוגיית אנרגיה
המחלקה להנדסה תכנון וייצור
המחלקה למדידות
המחלקה להנדסת מבנים וטכנולוגיית בניין
המחלקה למכניקה שימושית
המחלקה להנדסה אזרחית וסביבתית
מרכז להטי של TKK
המרכז ללימודים עירוניים ואזוריים (YTK)
הפקולטה למידע ומדעי הטבע, כיום בית הספר למדעים של אוניברסיטת אלטו (Aalto SCI)
המחלקה להנדסה ביו-רפואית ומדעי החישוב
המחלקה למתמטיקה וניתוח מערכות
המחלקה לטכנולוגיית מדיה
המחלקה לפיזיקה שימושית
המחלקה למידע ומדעי המחשב
המחלקה למדעי המחשב והנדסה
המחלקה להנדסת תעשייה וניהול
מרכז המחקר של BIT
המרכז לשפות
הספריייה המרכזית של TKK (אנ')
מכון דיפולי
מעבדה לטמפרטורה נמוכה
בנוסף, TKK השתתפה ביחידות משותפות שונות עם אוניברסיטאות פיניות אחרות ו־VTT מרכז המחקר הטכני של פינלנד (אנ'):
מכון הלסינקי לפיזיקה (אנ') (HIP) (עם אוניברסיטת הלסינקי)
מכון הלסינקי לטכנולוגיית מידע (אנ') (HIIT) (עם אוניברסיטת הלסינקי)
מרכז מיקרונובה למיקרו וננוטכנולוגיה (עם VTT מרכז המחקר הטכני של פינלנד)
הוראה ומחקר > קמפוס

TKK הייתה ממוקמת בקמפוס אוטניימי, אספו. מספר חברות היי-טק, מעבדת הניסויים המשותפת של תעשיית היערנות הפינית (KCL), חממות טכנולוגיות באיננופולי (אנ') ופארק מדע (אנ') 'טכנופוליס', ממוקמות שם גם כן. הוא גם סמוך לקיילאנימי (אנ'), עם מרכז מדעי החיים והמטה של כמה חברות פיניות בולטות, כמו נוקיה ופורטום. האזור מקושר בנסיעה של 15 דקות באוטובוס למרכז הלסינקי.